पुलवामा

पुलवामा (कश्मीरी: پُلووم, अंग्रेज़ी: Pulwama), भारत के जम्मू और कश्मीर प्रदेश के पुलवामा ज़िले का ज़िला मुख्यालय तथा नगर पंचायत है। यह प्रदेश की ग्रीष्मकालीन राजधानी श्रीनगर से 40 kमी॰ (130,000 फीट) दूर है। पुलवामा को अत्यधिक दुग्ध उत्पादन के कारण "कश्मीर का आणंंद" या "कश्मीर का दुधा-कुल" भी कहा जाता है। भूगोल पुलवामा 32.88°N 74.92°E﻿ / 32.88; 74.92 निर्देशांकों पर स्थित है। यह समुद्र तल से औसतन 1,630 मी॰ (5,350 फीट) ऊँचाई पर है। जनसांख्यिकी भारत की जनगणना २०११ के अनुसार यहाँ की जनगणना 18,440 है जिसमें 10,070 पुरुष तथा 8,370 महिलाएँ हैं। लिंगानुपात दर 831 है जो कि राज्य दर 889 से कम है। 0-6 वर्ष के मध्य बच्चों की जनसंख्या 3,167 है जो कि नगर की कुल आबादी का 17.17% है तथा इनके मध्य लिंगानुपात दर राज्य दर 862 की तुलना में 718 है। यहाँ की साक्षरता दर 81.75% है जो कि राज्य दर 74.18% से अधिक है। धर्म यहाँ का प्रमुख बहुसंख्यक धर्म इस्लाम है, जो कि कुल जनसंख्या का 94.59% हैं। अन्य अल्पसंख्यक धर्म हिन्दू 4.63%, सिक्ख 0.34%, ईसाई 0.17%, बौद्ध 0.02% तथा जैन 0.01% हैं। 0.24% लोगों ने अपने धर्म का उल्लेख नहीं किया है। कृषि कृषि नगर का प्रमुख व्यवसाय है। धान, वनस्पति तेल, चारा, केसर तथा दूध यहाँ के प्रमुख कृषि उत्पाद हैं। यहाँ फलों की भी खेती होती है जिसमे सेब, बादाम, अखरोट तथा चेरी प्रमुख हैं। शैक्षणिक संस्थान राजकीय डिग्री कॉलेज इन्हें भी देखें पुलवामा ज़िला 2011 पुलवामा हमला सन्दर्भ